ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 10/2545เรื่อง การกําหนดอัตราส่วนการลงทุนของกองทุนสํารองเลี้ยงชีพ(ฉบับที่ 3) อาศัยอํานาจตามความในข้อ 6 วรรคหนึ่ง แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคลลงวันที่ 4 เมษายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 4/2544 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล (ฉบับที่ 3) ลงวันที่ 2 กุมภาพันธ์ พ.ศ. 2544 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ ข้อ 1 ให้เพิ่มบทนิยามคําว่า "กองทุนรวมอสังหาริมทรัพย์" "กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน" "กองทุนรวมเพื่อแก้ไขปัญหาในระบบสถาบันการเงิน" "กองทุนรวมอสังหาริมทรัพย์และสิทธิเรียกร้อง" และ "กองทุนรวมที่ลงทุนในหุ้นกู้ด้อยสิทธิควบหุ้นบุริมสิทธิ" ระหว่างบทนิยามคําว่า "ธุรกรรมการซื้อโดยมีสัญญาขายคืน" และคําว่า "สํานักงาน"ในข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 16/2544เรื่อง การกําหนดอัตราส่วนการลงทุนของกองทุนสํารองเลี้ยงชีพ ลงวันที่ 12 เมษายน พ.ศ. 2544ดังต่อไปนี้ ""กองทุนรวมอสังหาริมทรัพย์" หมายความว่า กองทุนรวมที่จัดตั้งขึ้นตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์"กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน" หมายความว่ากองทุนรวมที่จัดตั้งขึ้นตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์เงื่อนไข และวิธีการจัดตั้งและจัดการกองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน"กองทุนรวมเพื่อแก้ไขปัญหาในระบบสถาบันการเงิน" หมายความว่า กองทุนรวมที่จัดตั้งขึ้นตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไขและวิธีการจัดตั้งและจัดการกองทุนรวมเพื่อแก้ไขปัญหาในระบบสถาบันการเงิน "กองทุนรวมอสังหาริมทรัพย์และสิทธิเรียกร้อง" หมายความว่า กองทุนรวมที่จัดตั้งขึ้นตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์และสิทธิเรียกร้อง "กองทุนรวมที่ลงทุนในหุ้นกู้ด้อยสิทธิควบหุ้นบุริมสิทธิ" หมายความว่า กองทุนรวมที่บริษัทหลักทรัพย์ซึ่งได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวมจัดตั้งขึ้น โดยมีวัตถุประสงค์หลักเพื่อนําเงินที่ได้จากการจําหน่ายหน่วยลงทุนไปลงทุนในหุ้นกู้ด้อยสิทธิควบหุ้นบุริมสิทธิ (SLIPS & CAPS) ที่ออกโดยสถาบันการเงิน " ข้อ 2 ให้ยกเลิกความในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 16/2544 เรื่อง การกําหนดอัตราส่วนการลงทุนของกองทุนสํารองเลี้ยงชีพ ลงวันที่ 12 เมษายน พ.ศ. 2544 และให้ใช้ความต่อไปนี้แทน "ข้อ 2 ประกาศนี้ให้ใช้บังคับกับกองทุนสํารองเลี้ยงชีพที่มีนโยบายการลงทุนตามข้อ 6/2 ถึงข้อ 6/12 แห่งประกาศที่ กน. 14/2543 ในกรณีกองทุนสํารองเลี้ยงชีพตามวรรคหนึ่งเป็นกองทุนสํารองเลี้ยงชีพที่มีนโยบายการลงทุนตามข้อ 6/2 มิให้นําข้อ 3 ข้อ 4 ข้อ 5 ข้อ 5/1 ข้อ 5/2 และข้อ 6 มาใช้บังคับ"ข้อ 3 ให้เพิ่มความต่อไปนี้เป็นข้อ 5/1 และข้อ 5/2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 16/2544 เรื่อง การกําหนดอัตราส่วนการลงทุนของกองทุนสํารองเลี้ยงชีพ ลงวันที่ 12 เมษายน พ.ศ. 2544 "ข้อ 5/1 บริษัทจัดการอาจลงทุนในหรือมีไว้ซึ่งหน่วยลงทุนของกองทุนรวมอสังหาริมทรัพย์ กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน กองทุนรวมเพื่อแก้ไขปัญหาในระบบสถาบันการเงิน หรือกองทุนรวมอสังหาริมทรัพย์และสิทธิเรียกร้อง ได้ไม่เกินร้อยละห้าของมูลค่าทรัพย์สินสุทธิของกองทุนสํารองเลี้ยงชีพ และเมื่อรวมหน่วยลงทุนของทุกกองทุนรวมดังกล่าวแล้วต้องไม่เกินร้อยละสิบห้าของมูลค่าทรัพย์สินสุทธิของกองทุนสํารองเลี้ยงชีพ ในกรณีที่บริษัทจัดการลงทุนในหน่วยลงทุนของกองทุนรวมที่ลงทุนในหุ้นกู้ด้อยสิทธิควบหุ้นบุริมสิทธิ มิให้นําการลงทุนในหน่วยลงทุนในกรณีดังกล่าวคํานวณรวมในอัตราส่วนตามวรรคหนึ่ง แต่ให้บริษัทจัดการนับมูลค่าของหุ้นกู้ด้อยสิทธิควบหุ้นบุริมสิทธิ (SLIPS & CAPS) ที่กองทุนรวมดังกล่าวได้ลงทุนไว้ตามหลักเกณฑ์ที่กําหนดในข้อ 5/2 ข้อ 5/2 ในกรณีที่บริษัทจัดการลงทุนในหน่วยลงทุนของกองทุนรวมที่ลงทุนในหุ้นกู้ด้อยสิทธิควบหุ้นบุริมสิทธิ ให้บริษัทจัดการนับมูลค่าของหุ้นกู้ด้อยสิทธิควบหุ้นบุริมสิทธิ(SLIPS & CAPS) ที่กองทุนรวมดังกล่าวได้ลงทุน รวมในอัตราส่วนการลงทุนที่กําหนดในข้อ 3หรือข้อ 5 แล้วแต่กรณี โดยถือเสมือนหนึ่งว่าบริษัทจัดการได้ลงทุนในหุ้นกู้ด้อยสิทธิควบหุ้นบุริมสิทธิ(SLIPS & CAPS) นั้นโดยตรง ทั้งนี้ มูลค่าของหุ้นกู้ด้อยสิทธิควบหุ้นบุริมสิทธิ (SLIPS & CAPS)ที่นํามาคํานวณรวมในอัตราดังกล่าวให้มีมูลค่าเท่ากับมูลค่าหน่วยลงทุนที่บริษัทจัดการได้ลงทุนไว้" ข้อ 4 ประกาศนี้ให้ใช้บังคับตั้งแต่วันที่ 16 กุมภาพันธ์ พ.ศ. 2545 เป็นต้นไป ประกาศ ณ วันที่ 15 กุมภาพันธ์ พ.ศ. 2545 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์